**ГОВЬСҮМБЭР АЙМГИЙН МЭРГЭЖЛИЙН ХЯНАЛТЫН ГАЗАР**

**МОНГОЛ УЛСЫН ШАДАР САЙДААС ГОВЬСҮМБЭР АЙМГИЙН ЗАСАГ ДАРГАТАЙ**

**2022 ОНД БАЙГУУЛСАН ХАМТРАН АЖИЛЛАХ ГЭРЭЭНИЙ ХЭРЭГЖИЛТ**

**/Хагас жилийн тайлан/**

2022.05.26 Чойр хот

|  |  |  |  |  |
| --- | --- | --- | --- | --- |
| **№** | **Хүлээх үүргийн агуулга** | **Гүйцэтгэл, үр дүн** | **Хувь** | **Хариуцах эзэн** |
| 0 | 1 | 2 | 3 | 4 |
| 1 | 3.2. Цар тахлын голомтыг хяналтанд авах, халдвар тархахаас урьдчилан сэргийлэх арга хэмжээг эрчимжүүлэх, удирдлага зохицууулалтыг сайжруулах, хяналт шалгалтыг чангатгах | 2022 оны эхний 5 сарын байдлаар аймгийн хэмжээнд коронавирусын 2203 (Сүмбэрт-1476, Баянталд-165, Шивээговьд-562) тохиолдол илэрч 1 нас баралт бүртгэгдсэн. Үүнтэй холбогдуулж эрүүл мэндийн байгууллагуудад бэлэн байдлыг хангуулах, эмчилгээ үйлчилгээг сайжруулах, нөөцийг бүрдүүлэх арга хэмжээг холбогдох улсын байцаагчид хэрэгжүүлж, мэргэжлийн зөвлөгөөгөөр хангаж байна. Үүнээс гадна ковидын халдвараас урьдчилан сэргийлэх арга хэмжээг эрчимжүүлэх зорилгоор худалдаа, үйлдвэр үйлчилгээний газрууд бүх шатны сургалтын болон урлаг спортын байгууллагуудад зөвлөмж зөвлөгөөг хүргүүлэх хэрэгжилтийг хангуулсаны зэрэгцээ, олон нийтийг хамарсан арга хэмжээний зохион байгуулалтад тухай бүр мэргэжлийн зөвлөгөөгөөр хангаж ажиллаж байна. | 100% |  |
| 2 | 3.12. Мэргэжлийн хяналтын байгууллагад хэрэгжүүлж байгаа дижитал шилжилтийн үйл ажиллагааг дэмиж, шаардлагатай компьютер, техник хэрэгслээр хангах, төрийн байгууллагуудын цахим системүүдийн мэдээлэл солилцох, ашиглах нөхцөлийг бүрдүүлэх | Дижитал шилжилтийн ажлыг эрчимжүүлэхээр байгууллага дотоод нөөц бололцоогоо ашиглан зөөврийн 3, суурин 1 нийт 4 компьютер, 1 дэлгэц авч цахим системүүдийн мэдээлэл солилцох, ашиглах нөцлийг бүрдүүлэн ажиллаж байна. Мөн Мэргэжлийн хяналтын ерөнхий газраас Мал эмнэлгийн хяналтын улсын байцаагчид 1 ipad өгч [www.igov.mn](http://www.igov.mn/) цахим системийн үйл ажиллагаанд байнга ашиглаж байна.  Мэргэжлийн хяналтын байгууллага “Алсын хараа-2050”, E-Mongolia хөтөлбөрийн хүрээнд бүх үйл ажиллагаагаа энэ онд багтаан цахимжуулах юм. Ингэснээр [www.igov.mn](http://www.igov.mn/) цахим системийг бий болгож, иргэн, аж ахуйн нэгжүүд мэргэжлийн хяналтын байгууллагаас олгодог цацрагийн тусгай зөвшөөрөл, импортын мэдэгдэл, гэрчилгээ зэрэг 54 төрлийн үйлчилгээг цахимаар авч байна. Мөн аж ахуйн нэгж байгууллагуудын өөрийн үнэлгээний системийг 2022 оноос нэвтрүүлэн ажиллаж эхлээд байна. | 100% |  |
| 3 | 3.13. Мэргэжлийн хяналтын байгууллагын албан хаагчдыг чадавхжуулах, нийгмийн баталгааг хангах, ажиллах нөхцөлийг сайжруулах, хяналт шалгалтын үйл ажиллагаанд нэн шаардлагатай техник багаж хэрэгсэл, тоног төхөөрөмжийг нэмэгдүүлэхэд дэмжлэг үзүүлэх | Төрийн албан хаагчийг мэргэшүүлэх дунд хугацааны давтан сургалтанд 1 албан хаагчийг хамруулж байна. Албан хаагчдын ажиллах нөхцөлийг сайжруулахаар 3240000 төгрөгний тоног төхөөрөмж, байгууллагын 2 өрөөнд 1770600 төгрөг, машины засвар үйлчилгээнд 3479000 төгрөгний засвар үйлчилгээг хийлгүүлэн ажиллаж байна. Мөн аймгийн Засаг даргад 59 сая төгрөгний лабораторийн тоног төхөөрөмжийн дэмжлэг үзүүлэх хүсэлт уламжилсны 22 нэр төрлийн тоног төхөөрөмжөөр хангагдаад байна. | 100% |  |
| 4 | 3.15. Хүн амыг эрүүл ахуйн шаардлага хангасан ундны усаар хангах, ариун цэврийн байгууламжийн аюулгүй байдлыг сайжруулах ажыг цогцоор нь төлөвлөн үе шаттай харэгжүүлэх | Ундны усны чанар, аюулгүй байдалд хяналт шинжилгээ хийх тухай МХЕГ-ын тэргүүн дэд даргын баталсан 01/17 тоот удирдамжийн дагуу төвлөрсөн болон төвлөрсөн бус эх үүсвэр, гүний худаг, ус түгээх байр, хэрэглэгчийн цэгийн 19 цэгийн усыг шинжилгээнд хамруулав. Шинжилгээний дүнгээр усны дээжийн 58% нь “Ундны ус. Эрүүл ахуйн шаардлага, чанар, аюулгүй байдлын үнэлгээ MNS 0900: 2018” стандартад заасан шаардлагад нийцэж байна. Усны дээжийн 8 буюу 42% шинжилгээний хариу гараагүй байна. Мөн хяналт шинжилгээний явцад илэрсэн зөрчлийг үндэслэн 1 газарт 4 заалт бүхий албан шаардлага хүргүүлэв. Хугацаа болоогүй | 100% |  |
| 5 | 3.16. Хөдөлмөрийн аюулгүй байдал, эрүүл ахуйн орон нутгийн зөвлөлийг байгуулж, үйлдвэрлэлийн осол, хурц хордлого, мэргэжлээс шалтгаалах өвчнөөс урьдчилан сэргийлэх, хөдөлмөрийн аюулгүй байдлыг хангах арга хэмжээ авч ажиллах | 1. 2022 оны 4 дүгээр сард Хөдөлмөрийн аюулгүй байдал, эрүүл ахуйн салбар зөвлөл, Хөдөлмөр, халамжийн үйлчилгээний газартай хамтран “Хөдөлмөрийн аюулгүй байдал, эрүүл мэндийн эерэг соёлыг хамтдаа төлөвшүүлье” уриан дор ХАБЭА-н сарын аяныг аймгийн хэмжээнд амжилттай зохион байгуулсан.  Сарын аяны хүрээнд дараах ажлуудыг гүйцэтгэсэн. Үүнд:   * Нээлтийн үйл ажиллагааг 04 дүгээр сарын 11-ний өдөр зохион байгуулсан. Нээлтэд 30 орчим ААНБ, оюутан залуусын төлөөлөл 100 гаруй хүнийг хамруулж, 10 ААНБ хөдөлмөрийн аюулгүй байдал, эрүүл ахуй, багаж тоног төхөөрөмж, ажлын тусгай хувцас, хамгаалах хэрэгсэл, хууль тогтоомж сурталчлах чиглэлээр үзүүлэн дэлгэж, анхны тусламж хэрхэн үзүүлэх талаарх үзүүлэх сургалт, үйлдвэрлэлийн ослын талаарх мэдээлэл хийж, оролцогчдын дунд асуулт хариултын АХА тэмцээн тус тус явуулсан. Нээлтийн үйл ажиллагааг фэйсбүүкээр лайв хийж олон нийтэд сурталчилсан. Мөн видео шторк хийж түгээсэн. * “Хөдөлмөрийн тухай хууль”, “Хөдөлмөрийн хөлсний доод хэмжээний тухай хууль”, “Хөдөлмөрийн аюулгүй байдал, эрүүл ахуйн тухай хууль”, “Эрүүл ахуйн тухай хууль”-ийн хэрэгжилтийг хангуулахаар Сүмбэр сумын 1 дүгээр багт үйл ажиллагаа явуулж буй 6 аж ахуйн нэгж, байгууллагад үзлэг шалгалт хийж, ололттой талыг сайшаан магтаж, илэрсэн зөрчил дутагдалд заавар, зөвлөгөө өгч ажилласан. * Хөдөлмөрийн аюулгүй байдал, эрүүл ахуй, дотоод хяналт хариуцсан ажилтнуудыг чадавхжуулах бүтэн өдрийн сургалтыг зохион “Тэгш хөдөлмөр” ТББ-тай хамтран зохион байгуулсан. Сургалтад 32 аж ахуйн нэгж, байгууллагын 46 ажилтан албан хаагчийг хамруулж, Хөдөлмөрийн тухай хууль/шинэчилсэн найруулга/, ХАБЭА-н тухай хууль, нэмэлт өөрчлөлт, хуулийг дагаж мөрдөхөд анхаарах асуудлууд, аж ахуйн нэгж, байгууллагын ХАБЭА-н бүтэц зохион байгуулалт, ажилтан, зөвлөл ажиллуулах эрх зүйн зохицуулалт, байгууллагын дотоод хяналт, эрсдэлийн үнэлгээний талаарх ойлголт, мэдээллийг хүргэсэн. Мөн Шивээ Овоо ХК-ийн ХАБЭА-н чиглэлээр хийсэн ажил, сайн туршлагыг аж ахуйн нэгж, байгууллагын ажилтнуудад сурталчлан, уурхайн үйл ажиллагааг танилцуулав. * ЕБ-ын 1 болон 5-р сургуулийн ахлах ангийн 67 сурагчид “ХАБЭА ба зөв зохистой хооллолт” сэдэвт ХАБЭА-н тухай ойлголт, зөв зохистой хооллолтын талаар мэдээлэл зөвлөгөө өгөх сургалтыг зохион байгуулсан. * Сүүлийн 5 жилд үйлдвэрлэлийн осол бүртгэгдсэн аж ахуйн нэгж, байгууллагад хөдөлмөрийн аюулгүй байдлыг хангуулах, үйлдвэрлэлийн ослын шалтгаан нөхцлийг тогтоох, урьдчилан сэргийлэх зорилгоор хэлэлцүүлэг зохион байгуулсан. Хэлэлцүүлэгт 5 байгууллага оролцож, үйлдвэрлэлийн осолд хийсэн дүн шинжилгээ, ослоос урьдчилан сэргийлэхээр авч хэрэгжүүлсэн үйл ажиллагаа, анхаарах асуудлын талаар бусад байгууллагатай мэдээлэл солилцлоо.  1. Боржигин чуулгын барилга угсралтын ажлыг гүйцэтгэж буй Хөшиг уул ХХК-ийн 21 ажилтанд барилгын салбар дахь хөдөлмөрийн аюулгүй ажиллагаа, нийтлэг зөрчил дутагдал, анхаарах асуудлын талаар сургалт, улсын бүртгэлийн хэлтсийн 9 ажилтанд хөдөлмөрийн аюулгүй байдлын талаарх хууль эрх зүйн орчин, анхаарах асуудлын талаар сургалт хийсэн. 2. Орон сууц, олон нийт болон бусад барилгын лифтний аюулгүй ажиллагаа, ашиглалтын байдалд хяналт шалгалт хийсэн. Энэ хүрээнд аймгийн Нэгдсэн эмнэлгийн хүн зөөврийн 3 ширхэг лифтний техникийн байдлыг тогтоож, ашиглагч, эзэмшигч, арчилгаа засвар үйлчилгээ хариуцагчийн талаарх мэдээллийн сан бүрдүүлсэн. 3. Мэргэжлийн хяналтын ерөнхий газраас ирүүлсэн удирдамжийн дагуу Сүмбэр суманд шинээр баригдаж байгаа барилга байгууламжийн ажлын үед хөдөлмөр хамгаалал, аюулгүй байдалд урьдчилан сэргийлэх хяналт шалгалт хийсэн. Тус шалгалт барилга угсралтын ажил нь эхэлсэн 2 обьектыг хамруулж, зөрчил дутагдлыг арилгуулахаар тус тус хугацаатай албан шаардлага хүргүүлээд байна. Хяналт шалгалт үргэлжилж байна. | 100% |  |
| 6 | 3.17. Барилга байгууламжид газар хөдлөлтийн тэсвэржилтийн үнэлгээ хийж паспортжуулах, ашиглалтын шаардлага хангахгүй барилгуудыг дахин төлөвлөх ажлыг зохион байгуулах | 2021 онд улсын төсвийн хөрөнгө 50 сая төгрөгөөр аймгийн хэмжээнд ашиглагдаж байгаа олон нийтийн барилга 15, 2022 онд 8 барилгыг паспортжуулахаар судалгаа шинжилгээг ШУТИС-ын Реконстракшн ХХК хийж аймгийн ЗДТГ-т хүлээлгэн өгсөн боловч паспортжуулах комисс хуралдаагүй улмаас хүлээгдэж байна. 2022 оны хагас жилийн байдлаар шинээр ашиглалтад орсон 4 барилгад ногоон паспортыг олгож гэрчилгээжүүлж мэдээллийн санг бүрдүүлж ажиллаж байна. | 100% |  |
| 7 | 3.18. Хүнсний аюулгүй байдлыг хангахад онцгой анхаарч хоол хүнсээр дамжих хордлого, халдвараас урьдчилан сэргийлэх | МХЕГ-ын даргын баталсан 01/03 тоот удирдамжаар хүүхдийн баяр болж байгаатай холбоотойгоор хоол, хүнс, үйлдвэрлэл, худалдаа үйлчилгээний 32 газрын худалдаалж байгаа хүүхдийн бэлэг болон хүнсний бүтээгдэхүүний чанар, аюулгүй байдал, хоол, хүнс үйлдвэрлэл, хүргэлт, түгээлтийн үйл ажиллагаанд урьдчилан сэргийлэх хяналт хийв. Хяналтын явцад хаяг шошгын зөрчилтэй 18 нэрийн 425ш бүтээгдэхүүнийг буцаан татан авалт хийлгэж, хүүхдийн бэлгэнд боосон болон лангуугаар худалдаалж байсан хугацаа дууссан 13 нэрийн 470ш, 25 кг бүтээгдэхүүнийг аж ахуйн нэгжийн дотоод хяналтан доор хүнсний хэрэгцээнээс хасч устгуулан, хүүхдийг хоол, хүнстэй холбоотой хордлогод өртөх эрсдэлээс сэргийлэв. Хяналт үргэлжилж байна  Мөн хоол, хүнсний чанар, аюулгүй байдал, хадгалалт хугацаанд дотоод хяналтыг тогтмол хэрэгжүүлж, хоол хүнсний шалтгаантай хордлого халдвараас урьдчилан сэргийлэх талаар зөвлөмж боловсруулж хоол үйлдвэрлэл эрхлэгч 9 газарт хүргүүлэв. | 100% |  |
| 8 | 3.19. Хариуцлагатай уул уурхайг хөгжүүлэх ажлын хүрээнд ашигт малтмалын тусгай зөвшөөрөл эзэмшигчдын уулын ажлын төлөвлөгөө болон байгаль орчны менежментийн төлөвлөгөөнд тусгагдсан техникиийн болон биологийн нөхөн сэргээлтийн ажлыг эрчимжүүлэх | Манай аймагт үйл ажиллагаа явуулж байгаа Шивээ Овоо ХК-ний байгаль орчны менежментийн төлөвлөгөөнд тусгагдсаны дагуу техникийн нөхөн сэргээлтийг 3,5 га талбайд хийсэн бөгөөд биологийн нөхөн сэргээлийг тус 3,5 га талбайд хийхээр төлөвлөсөн байна.  Рейлвэй прожект энд консалтинг ХХК нь зөвшөөрөл авалгүй түгээмэл тархацтай ашигт малтмал олборлосон зөрчлийг шалган шийдвэрлэж 2 газарт нөхөн сэргээлтийг хийх хугацаатай даалгавар өгөн хийлгэж байна. | 100% |  |
| 9 | 3.20. Усны сан бүхий газрын энгийн хамгаалалтын бүсэд олборлолт явуулж эхэлсэн тусгай зөвшөөрөл бүхий талбайд холбогдох арга хэмжээ авах, нөхөн сэргээх үйл ажиллагааны гэрээ байгуулсан аж ахуйн нэгж, байгууллагуудын нөхөн сэргээлтийн ажлыг эрчимжүүлэх, гэрээний дагуу үйл ажиллагаа явуулагүй аж ахуйн нэгжүүдийн гэрээг цуцлах, хэрэгжилтэд үнэлэлт дүгнэлт өгч ажиллах | Усны сан бүхий газрын энгийн хамгаалалтын бүс бүхий талбайд олборлолт явуулж эхэлсэн тусгай зөвшөөрөл бүхий аж ахуй нэгж байхгүй. |  |  |
| 10 | 3.21. Тэсэрч дэлбэрэх бодис, тэсэлгээний хэрэгслийг үйлдвэрийн болон хадгалах байр, агуулахад тогтоосон аюулгүйн бүсийн хил хязгаарт иргэд болон аж ахуйн нэгж, байгууллагад газар олгохгүй байх ажлыг зохин байгуулах | Тэсэрч дэлбэрэх бодис, тэсэлгээний хэрэгслийг үйлдвэрийн болон хадгалах байр, агуулахад Шивээ Овоо ХК-ний тэсрэх материалын агуулах, үйлдвэр болон Бласт ХХК-ийн Говьсүмбэр аймаг дахь агуулах нь аюулгүйн бүсийн хилийг тогтоолгосон. | 100% |  |
| 11 | 3.22. Газрын хэвлийг дур мэдэн хөндөж, байгаль орчинд хохирол учруулж байгаа аж ахуйн нэгж, иргэдийн учруулсан экологи, эдийн засгийн үнэлгээг мэргэжлийн байгууллагаар хийлгэж, холбогдох зардлыг гэм буруутай этгээдээр нөхөн төлүүлэх | Аймгийн засаг даргын 2022 оны 03 дугаар сарын 01-ний өдрийн А/74 дугаартай захирамжийн дагуу Онцгой байдлын газар, Байгаль орчин аялал жуулчлалын газар, Цагдаагийн газартай хамтран Хаврын нэгдсэн эргүүл, хяналт шалгалт, сургалт сурталчилгааны ажлыг зохион байгуулж, шалгалтын хүрээнд байгаль орчинд эрсдэл үүсгэж болзошгүй ААНБ-уудыг хамруулан, эрсдэлээс урьдчилан сэргийлэх тухай зөвлөмж өгч ажилласан.  2022 онд газартай холбоотойгоор иргэнээс ирсэн гомдол мэдээллийн дагуу 01/06 дугаартай төлөвлөгөөт бус шалгалтыг хийж, шалгалтаар 1 ААНБ газар эзэмших эрхийн гэрчилгээгүйгээр төмөр замын суурь бүтэц барьж буй зөрчлийг илрүүлж, зөрчил шалган шийдвэрлэх ажиллагаа явуулж байна. | 100% |  |
| 12 | 3.23. Түгээмэл тархацтай ашигт малтмалын тусгай зөвшөөрөл эзэмшигч нь түгээмэл тархацтай ашигт малтмал хайх, ашиглах нэрээр өөр төрлийн ашигт малтмал хайж, ашигласан нь тогтоогдсон тохиолдолд тусгай зөвшөөрлийг цуцлах ажлыг тухай үр зохион байгуулах | Түгээмэл тархацтай ашигт малтмалын тусгай зөвшөөрөл эзэмшигч нь түгээмэл тархацтай ашигт малтмал хайх, ашиглах нэрээр өөр төрлийн ашигт малтмал хайж, ашигласан тохиолдол байхгүй.  Харин Дуут нуур хөгжил ХХК-ийн төмөр замын ажил гүйцэтгэгч компани болох Рейлвэй прожект энд консалтинг ХХК нь зөвшөөрөл авалгүй түгээмэл тархацтай ашигт малтмал олборлосон бөгөөд зөрчлийн хэрэг бүртгэлтийн ажиллагаа явуулж 4000000 төгрөгний торгууль, 48362000 төгрөгний нөхөн төлбөр ногдуулж 100% барагдуулсан. | 100% |  |
| 13 | 3.24. Мэргэжлийн хяналтын байгууллагаас өгсөн чиглэл, санал, зөвлөмжийн хэрэгжилтийг хангуулж учирч болох аюул эрсдэлийг бууруулахад бүх шатанд дэмжиж хамтран ажиллах | Аймгийн Засаг даргаас ирүүлсэн чиглэл, Мэргэжлийн хяналтын газрын 2022 оны төлөвлөгөөнд тусгагдсаны дагуу “Хүүхдэд ээлтэй орчин” арга хэмжээний төлөвлөгөө боловсруулан Аймгийн Гэмт хэргээс урьдчилан сэргийлэх ажлыг зохицуулах салбар зөвлөл, Гэр бүл, хүүхэд залуучуудын хөгжлийн газар, Цагдаагийн хэлтэстэй хамтран дараах ажлуудыг гүйцэтгэсэн. Үүнд:   1. Хүүхдийн эрүүл, аюулгүй орчинд амьдрах, хөгжих, нийгмийн амьдралд оролцохтой холбоотой гэр бүл, боловсрол, нийтийн эзэмшлийн зам талбай, нийтийн арга хэмжээ, хүүхдийн тоглоомын талбай, үзвэр үйлчилгээний газар дахь эрсдэлийг хүүхдүүдийн оролцоотойгоор тодорхойлох зорилгоор ерөнхий боловсролын сургуулийн 6-12 дугаар сурагчдын дунд эсээ бичлэг, гар зургийн уралдаан зарласан. Эсээ бичлэгийн уралдаанд 10 хүүхэд, фото зургийн уралдаанд 4 хүүхэд оролцсон ба уралдаан тус бүрт 3 байр эзлүүүлж өргөмжлөл, мөнгөн шагналаар шагнаж урамшуулсан. 2. Урин дулааны улирал болж бүтээн байгуулалтын ажлууд эхэлсэнтэй холбоотой Сүмбэр сумын нутаг дэвсгэрт шинээр баригдаж буй барилга байгууламжийн аюулгүй байдалд урьдчилан сэргийлэх шалгалт хийж, илэрсэн зөрчил дутагдлыг арилгуулахаар 2 ААНБ-д хугацаатай албан шаардлага хүргүүлсэн. Хяналт шалгалт үргэлжилж байна. 3. Хүүхдийн орчны аюулгүй байдлыг хангах, бага насны хүүхдийг болзошгүй осол, гэмтэл, бусад эрсдлээс урьдчилан сэргийлэх зорилгоор “Тоглоомын талбай” хамтарсан хэсэгчилсэн арга хэмжээг аймгийн Гэр бүл, хүүхэд, залуучуудын хөгжлийн газар, Мэргэжлийн хяналтын газар хамтран зохион байгууллсан. Энэхүү ажлын хүрээнд Сүмбэр, Шивээговь, Баянтал сумдын төвийн хэмжээнд ерөнхий боловсролын сургууль, цэцэрлэгийн орчин, цэцэрлэгт хүрээлэн, хүүхэд олноор цугладаг бусад олон нийтийн газруудад байрлалтай 35 тоглоомын талбай болон тоглоом бүхий цэгийн нийт 185 тоглоом тэдгээрийн аюулгүй байдал, эрүүл ахуйн орчин, гэрэлтүүлэг, ногоон байгууламж, арчилгаа, хаягжилт, санамж сэрэмжлүүлэг, эвдрэл гэмтэл, MNS-6751:2019 стандартын шаардлагын дагуу үзлэг, шалгалт хийсэн. 4. Дээрх хийгдсэн ажлуудын үр дүнд тулгуурлан Хүүхдийн орчин дахь эрсдэлийг бууруулах арга хэмжээниий санал солилцож, зөрчил дутагдлыг арилгуулах, хүүхдэд ээлтэй орчин бүрдүүлэх зорилгоор холбогдох шатны Засаг дарга нар, ус дулаан, цахилгаанаар хангагч байгууллагууд, хот тохижилтын газрууд, боловсролын байгууллагуудыг оролцуулсан хэлэлцүүлэг зохион байгуулсан. Хэлэлцүүлгээр гарсан саналуудыг нэгтгэж холбогдох газруудад хүргүүлэх, холбогдох арга хэмжээг хэрэгжүүлэхээр ажиллаж байна. | 100% |  |
| 14 | 3.25. Иргэд, олон нийтийг аюул осол, болзошгүй эрсдэлээс хамгаалах, урьдчилан сэргийлэх зорилгоор хийх мэдээлэл, сурталчилгааны ажилд дэмжлэг үзүүлэх | Эрүүл мэндийн газраас зохион байгуулсан унаж бэртэхээс урьдчилан сэргийлэх сарын аяны хүрээнд иргэдийг унаж бэртэхээс сэргийлэх зорилгоор 1 төрлийн зурагт постер бэлтгэж байгууллагын цахим хуудас, фэйсбүүк хуудсаар олон нийтэд сурталчилсан.•    Барилгын ажилд хөдөлмөрийн аюулгүй байдлыг хангах чиглэлээр 1 төрлийн зурагт постер бэлтгэж олон нийтэд сурталчилж ажилласан.•    Хурдан морь унаач хүүхдийн аюулгүй байдлыг хангах, хориглосон хугацаанд хурдан морины уралдаан зохион байгуулахгүй байх талаар 1 төрлийн зурагт постер бэлтгэж олон нийтийн сүлжээгээр сурталчилж ажилласан | 100% |  |
| 15 | 3.34. Мэргэжлийн хяналтын газрын барилгын материалын орон нутгийн лабораторийг тохирлын үнэлгээний итгэмжлэлд хамруулах ажлыг эхлүүлж, бүтээгдэхүүн үйлчилгээний чанарт тавих хяналтыг дээшлүүлэх. | Хими, нян судлал, хорио цээрийн лабораторийн итгэмжлэлийн хугацааг сунгуулах ажлын хүрээнд бэлтгэл ажлыг ханган Хүнсний аюулгүй байдлын үндэсний лавлагаа лабораторид зохих судалгаа мэдээллийг гарган хүргүүлж, 7 дугаар сард ХАБҮЛЛ-ийн дотоод хяналтын багт шалгуулах хүсэлтэй байгаа тухай албан тоот хүргүүлсэн. 9 дугээр сард Үндэсний итгэмжлэлийн төвд итгэмжлэлийн хугацаа сунгуулах тухай өргөдлөө материлааа хүргүүлнэ | 100% |  |

**БИЕЛЭЛТИЙН ТОВЧОО**

|  |  |  |  |  |  |  |
| --- | --- | --- | --- | --- | --- | --- |
| Арга хэмжээний тоо  4 | Хэрэгжилтийн үнэлгээ | | | |  | Биелэлтийн хувь  100% |
| 100% | 70% | 30% |  |
| **15** | **14** |  |  |  |  | **100%** |

ТАЙЛАН ХЯНАСАН:

ГАЗРЫН ДАРГА Б.ГАНБАЯР

ТАЙЛАН НЭГТГЭСЭН:

ХҮНИЙ НӨӨЦ, ЭРХ ЗҮЙН АСУУДАЛ ХАРИУЦСАН АХЛАХ МЭРГЭЖИЛТНИЙ

ҮҮРГИЙГ ТҮР ОРЛОН ГҮЙЦЭТГЭГЧ Т.ОТГОНТАМИР